fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi sl fi fi fi fi fi fi fi fi fi fi fi fi fi fi fi de fi et fi fi fi fi fi ms fi fi fr fi fi fi fi fi fi fi fi fi fi fi fi fi fi de fi fi fi fi fi fi fi ms fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en en en fi fi fi fi fi fi fi fi fi fi fi fi fi es fi fr fi fi fi fi fi fi hu fr et fr fi fi fi fi fr fi fi fi fi en en fi fi fi fi ms fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi nl fi fi fi ms fi eo cs fi fi fi fi en fi fi fi fi fi fi fi fi fi fi fi fi fi fi ms fi cs fi fi cs fi fi fi fi fi fi fi fi de fi fi fi fi fi fi fi fi fi fi cs fi fi fi fi fi fi fi pt fi fi it fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi fi fi fi en fi fi fi en fi fi en fi fi en fi fi fi fi fi fi fi fi id fi fi fi fi fi fr fi fi fi fi en fi fi fi fi fi fi fi fi en en fi fi fi fi en fi fi fi fi fi fi fi fi en fi fi fi fi fi fi fi lt fi fi fi
Raha ei tee onnelliseksi, mutta rahattomuus v*tuttaa.: 2020
Olen kolmekymppinen typeristä veloistaan niskalenkin ottanut nainen. Maksoin 14 000€ turhaa velkaa pois 33 kuukaudessa. Lottovoiton haaveilu on loppunut jo aikaa sitten. Blogi kertoo asuntolainan maksusta ja taloudellisesta tasapainoilusta. Toiveena on tasapainoinen talouselämä ja säästäminen.
Vuoden 2021 tavoitteet ovat seuraavat:
Lomamatka (vko 11) 400€ ilman velkaa
Kesän humputtelut 500€ ilman velkaa
Polttarit ja häät (vko 32) 300€ ilman velkaa
Ulkomaan matka (vko 50) 500€ ilman velkaa
Kuluta vähemmän, säästä enemmän. Nauti elämästä, mutta älä tee sitä elämän kustannuksella.
Lähettänyt Taina klo 23.38 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: suunnitelmia, säästäminen, tavoitteita, unelmia
Suunnitelmat muuttuvat kun tuuli kääntyy..
Olin jo miettinyt vuoden 2021 kuviot aika tarkaan, yhtenä asiana mm. 240€ siirtäminen erilliselle tilille kuukausittain. Näistä rahoista piti ostaa uusi jääkaappi. Olen katsellut uutta jääkaappia jo useamman vuoden ja "korjannut vanhaa kotikonstein" säännöllisesti. Miltä sinusta kuulostaisi sulattaa jääkaappi joka kuukausi ja herätä öisin pelkäämään jääkaapin räjähtämistä?
Jääkaappini on poikkeuksellisen pieni (kapea, eikä kovin syvä, mutta samaan aikaan kuitenkin pitkä) eikä uuden vastaavan laisen löytäminen ole ollut helppoa. Nyt sattumalta aivan oikeanlainen jääkaappi käveli vastaan. 570€ karkasi puskurista tähän. Jääkaappi maksoi 499, eli oli ihan alkuperäisessä budjetissa. Tähän päälle toimitus ja vanhan pois vienti, jolloin summa nousi 71€.
Muutin ennakkomaksut verkkopankkiin. Kuun alussa tililtä toiselle siirtyykin 200€ eikä 240€ ja se loppu 40€ laitetaan sitten tietenkin puskuriin. Puskuritilille jäi 630 euroa. Yritän vakuutella itselleni, että puskuritili on juuri tällaisia tilanteita varten, eikä vie aikaakaan kun tilillä on taas se maaginen 1000 kasassa. On tosi jännä, mutta olo on melkein yhtä huono kuin jos olisin ostanut sen visalla. Sellainen olo, etten ole ansainnut.
What do you want to do ?
Lähettänyt Taina klo 21.32 3 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Minulla on blogissani lista seuraamistani blogeista. Suuri osa niistä on päivittynyt viimeksi viisi vuotta sitten. Tein juuri itselleni tilin blogit.fi tilille ja lisäsin omankin blogini sinne. Nyt kaipaan kiivaasti uutta luettavaa. Onko sinulla vain kirjanmerkeissä kiinnostavat blogit, saatko uusimman postauksen sähköpostiin vai käytätkö esim. blogilistaa lukemiseen. Ilmianna oma blogisi tai lukemasi blogi kommentteihin niin pääsen taas kärryille siitä, mitä täällä blogimaailmassa tapahtuu. Mua kiinnostelee säästäminen, henkilökohtainen talous, velkaantuminen (ja jossain määrin sijoittaminen ja minimalismikin mutta liika pörssihöpötys tai överiminimalismi ei napostele). Mitä hauskempi sen parempi, mutta raaka data on parempi kuin selittelyt. Kiitti sulle hei!
S mobiilin omat ostot - 2020 havaintoja osa 2
Tämä julkaisu on jatko-osa S mobiilin kulujen 2020 tarkasteluun. Ensimmäisessä osassa katsoin muita tapahtumia. Nyt keskitytään ruoka osioon ja uusiin ominaisuuksiin joita apissa on.
Apin mukaan tupakkaan on mennyt 1010€, joka on 34% kuluista. Tämä pitää varmaan ihan paikkaansa. Muut kategoriat jakautuivat seuraavasti:
Jako näytti ihan oikealta, muutama kysymys kuitenkin heräsi. Miksi leipomotuotteet on jaettu kahtia ja miksi niihin on mennyt noin paljon rahaa? Ostetun lihan määrä yllätti myös (olenhan kasvissyöjä). Ja mitä kummaa on ravintovalmisteet?
Hei voi morjens. Ajattelin että juu, maitoa, piimää ja rahkaa on tullut syötyä, mutta tästä 400€ on mennyt juustoon. APUA. Eikä mihinkään ihaniin ja kalliisiin homejuustoihin, vaan ihan perus juustoon. Okei, raejuustoon on mennyt 100€ ja ruoan valmistuksessa käytettyihin juustoihin (feta ja halloumi 30€) sitten 100€ aamupalajuustoon ja 170€ oltermanniin (ja toisiin vastaaviin merkkeihin edamiin ja muuhun). Tämä todistaa uskomukseni siitä että syön ihan terveellisesti mutta syön aivan saatanasti leipää. Ei hemmetti!
Alkoholijuomien osuus on tästä 5€, mutta siitä huolimatta voi puolestani juopoksi haukkua koska minulla todellakin on addiktio. Pepsi Max toistuu riveillä kerta toisensa jälkeen. Muiden juomien osuus (vichyt ja energiajuomat ym.) on noin 40€ ja peppeen on mennyt 180€ ja tässä kategoriassa keskittäminen ei edes toteudu. Olen järkyttynyt.
4x 2l pulloihin 30€
2x 1,5l pulloihin 45€
Voisin ainakin koettaa jättää pikkupullojen ostamisen vähemmälle tai ostaa niitä lavoittain. Voi kumpa kuulisit tämän kiroilun määrän mikä jupinana täällä näppäimistön äärellä kuuluu. Minua hävettää.
Aiemmin ihmettelin että mitä kummaa on ravintovalmisteet, mutta minulla tähän kategoriaan kuuluu näemmä: Salaatinkastikkeet ja ketsuppi 26€, Lemmikkien ruoat 72€, lemmikkieläin tarvikkeet 19€ ja mehukeittoa 56€. Olen yllättynyt paitsi siitä että mehukeitto on täällä myös siitä, että olen käyttänyt lemmikkiin näin paljon rahaa. Olen nimittäin lisäksi ostanut ruokaa verkkokaupasta. Tunnustan että olen kokeillut kaikenlaista, ostellut herkkuja ja leluja. Ja voisin ostaa niitä lisää loputtomasti ilman että se harmittaisi yhtä paljon kuin kaikki syömäni juusto :D
Tämä lienee aika helposti arvattavissa. Eniten menee kurkkuun ja tomaattiin, sitten muihin kasviksiin (paprika, salaatti, kukkakaali, kesäkurpitsa jne) ja kolmanneksi eniten juureksiin. Eli aikalailla sen mukaan mikä on niiden hintasuhde. Kaikkea tältä osastolta syön ja mielelläni. Surullista on huomata se, että kasviksia olen ostanut huomattavasti enemmän aikavälillä 3/2020-7/020 eli kun olen ollut etätyössä ja lomalla. Toki kasvikset on tänä aikana halpojakin, mutta toki kokkailuun on ollut paremmin aikaa.
Liha ja eines 96€
Tässä oli tosiasiassa lihaa vain alle 3€, olen näemmä ostanut yhden paketin kultakalkkunaa yökyläilijöille. Jos söisin joka viikko paketin kalkkunaa menisi siihen 150€ vuodessa. Vitsit liha on kallista... Sama 3€ oli mennyt yhteen kasvisnakkipakettiin. Olen näiden kanssa vielä uusi. Leipomoeinesvalmisteisiin oli mennyt 17€ siellä oli kolmioleipiä ym. Eineksiin oli kuitenkin mennyt 73€ kokonaisuudessaan joka kuulostaa omaan korvaani aika paljolta. Sieltä paljastui kaksi selvää voittajaa: Pinaattiletut 19€ ja Boltsi siemenpyörykät 15€, muita hankittuja oli mm. perunasalaattia, pinaattikeittoa jne. Ihan tuttuja juttuja kun palauttelee mieleen.
Minä jo säikähdin että olenko käynyt paistopisteellä näin paljon, mutta tuoreen ruokaleivän osuus oli 78€ (mm. real ja ruispalat), konditoriatuotteisiin on mennyt 3€ kääretorttupalaan ja paistopisteelle 4€ nämä oli kaikki yksittäisiä ostettuja riisipiirakoita :D
Ei jumalavita. Eihän nämä mitään leipää ja pullaa ole vaan sipsejä. Vaikuttaa vakavasti siltä, että olen ostanut vähintäänkin pussin sipsiä /kuukausi. Eihän tämä sinällään ole vakavaa, mutta ei se nyt imartelekaan. Käppyrän toiminnasta päätellen voin kertoa, että huhtikuussa, elokuussa ja joulukuussa on ollut varsinainen sipsivalio dippeineen päivineen..
Joulukuussa on mennyt eniten rahaa makeisiin. Joulusuklaat ym. Tämä kuitenkin vahvistaa käsitystäni entisestään. Ostan harvoin (parin kuukauden välein) kauppareissulla karkkipussin tai suklaalevyn. Se ei säily kolmea sekuntia kauempaa. Tupakkaa ostaessani ostan yksittäisen patukan tai pastilliaskin. Näihin menee keskimäärin 2,5€/kk ei paha.
Ajankohdasta voin päätellä että olen tehnyt kahdesti talkooruokaa ystäväni rakennustyömaalle. En siis näemmä ole ryhtynyt tietämättäni lihaaniksi. Muissa kategorioissa ei ollut sen enempää ihmeteltävää.
Ostosteni kotimaisuusaste oli 62% joka on mielestäni aika hyvä ajatellen etten pahemmin ole kiinnittänyt siihen huomiota. Muovikasseista kun aina puhutaan, niin olen ostanut 38 muovikassia S kaupasta ja varmaan sen 12 lisää muualta. yhteensä siis 50 kassia. Näiden määrän voisin puolittaa ja silti riittäisi roskapusseiksi.
Olipahan paljon läpikäytävää. Käytin aineiston tiirailuun ja kirjoittamiseen aikaa lähes 3,5h mutta kyllä se kannatti.
Tästä muutama ajatus vuodelle 2021
Kiinnitä lisää huomiota kotimaisuuteen
Älä osta muovikassia ellei ole pakko
Osta Pepsi Maxit bulkkina ja vähennä sen juontia.
Mieti voisitko syödä vähemmän leipää?
Keskitä niin saat hyvät aineistot
What do you want to do ?
Lähettänyt Taina klo 23.20 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
S mobiilin omat ostot - 2020 havaintoja osa 1
Ensin muutama sananen koskien Eskortin käyttöä vuonna 2020.
Olen ostanut sitä mitä olen halunnut (ruokavalion ja kilohinnan mukaan)
Olen keskittänyt, mutten aivan kaikkia ostoksiani (uskon keskittämisprosentin olevan kuitenkin n. 80%)
Edellä mainituista syistä tulokset ovat viitteellisiä
Ps. Tämä on ollut ensimmäinen vuosi, kun olen voinut käydä ruokakaupassa tilipäivää edeltävänä päivänä ilman että olisi pitänyt maksaa visalta. Olen ehkä joutunut siirtämään vähän rahaa laskutililtä käyttötilille, mutta visaa ei ole tarvittu! Wohoo!!!
Osoitteesta s-kanava.fi tai s-mobiilista näet tekemäsi ostokset joiden yhteydessä olet höylännyt s-korttia. Kerättävät tiedot ovat herättäneet matkan varrella paljon keskustelua. Koska bonukset maksetaan pankkitilille, tarvitaan henkilöturvatunnus, koska kerätään bonuksia tarvitaan kulutuskäyttäytymiseen liittyvä tieto. Tosiasiassa samalla s-ryhmä saa paljon tietoa asiakkaidensa kulutustottumuksista. Tätä tietoa on mahdollista käyttää markkinointiin, tuotesijoitteluun ja niin edelleen. Voidaanko tässä kuluttajaa vetää siis jollain lailla höplästä? Itse koen olevani voittaja, sillä saan itse myös datan käyttööni ja siten voin tehdä harkitumpia valintoja ja muuttaa ostoskäyttäytymistäni.
Miten meni vuosi 2020 kun en yhtään sen enempää miettinyt mitä ostin, vaan vain ostin?
Ruoka kategoriaan kului melkein 3000€ ja sitä tarkastelemme tarkemmin vielä myöhemmin. Päivittäistavaroissa oli luonnollisesti vessapaperia, kodin puhdistusaineita, hygieniatuotteita ja kosmetiikkaa. Vuodesta 2020 tekee erikoisen se, että papereiden osuus oli 27,55€ ja siitä oli mennyt 10€ käsipaperiin ja 17€ vessapaperiin. Normaalisti minulla on kotona käytössä pyyhkeet käsipapereiden sijaan, mutta nyt koronan aikana tilanne on toinen. En ole koskaan ajatellut, että kuinka paljon/vähän wc paperiin menee vuodessa rahaa. Saman verran rahaa oli mennyt konetiskitabletteihin.
Jouduin hieman etsimään muita koronakuluja, mutta DIY "käsityökalut" kategoriaan oli mennyt 3pkt kirurgisia suojaimia (150kpl yht) 48€ joista kylläkin yksi paketti siirtyy vuodelle 2021. Mutta ajatellen sitä, että toimeentulotuen epidemiakorvaus on 75€/kk saa sillä hyvin hankittua ylimääräiset paperit, desit ja maskit. Itselläni maskien käyttö vapaa-ajalla on vähäistä. Työssä työnantaja kustantaa maskit. Arvelin silloin, että kangasmaskien hankkiminen tulisi lopulta kalliimmaksi ja kuluttavammaksi omalla kohdallani ja epäilen tämän pitävän paikkaansa edelleen.
Polttoaineisiin minulla oli mennyt 25€, tämä on siis bensan osuus. Loput on kaasua.
Viihde ja kodin elektroniikassa 336€ oli pöytätuuletin, lattiatuuletin, hiiri ja näppis, rikka-imuri, vaaka ja sähköhammasharja -kaikki käytössä edelleen vain rikkaimuri hankintana kaduttaa. Mutta mä tarvitsin sen, tai niin ainakin luulin. Sama 25€ oli mennyt kuukautissuojiin. Tämä ei pidä paikkaansa. Kaiken järjen mukaan niihin menee n. 45€ vuodessa (mutta tiedostan ostaneeni tarjoushaukkana mammuttimarkkinoilta rättejä hullun kiilto silmissä). Että sanoisin kyllä ettei naisella mene rahaa kuukautissuojiin juuri sen enempää kuin miehellä parranajoon. Toki on myös mahdollista käyttää esim. kuukuppia tai muita vaihtoehtoja. Itselleni kuukuppi ei sovi. Kuitenkin kustannus joka liittyy kuukautisiin, mutta ei näy tässä on särkylääkkeet. Tätä selvitystä tehdessäni tajusin että minulla menee kuukautisten aiheuttaman kivun hallintaan (kuukautiskivut ja hormonaalinen päänsärku) kaksi pakettia särkylääkettä kuukaudessa yhteensä 18€ eli 216€ vuodessa. Voisin hyvin vaihtaa edullisempiin merkkeihin tai hankkia reseptin. Sellaiseen kosmetiikkaan jota miehellä ei mene (shampoo, deodorantti, hammasharja) minulla oli mennyt 100€ joka ei mielestäni ole paljoa. Tässä asiassa olen kyllä keskittänyt. En juuri käytä kosmetiikkaa.
Vuonna 2020 en ole ostanut yhtään kippoa, kuppoa tai kapustaa, sen sijaan ruukkuja, multaa ja lankoja on ostettu 45 eurolla ja sisustettu alle viidellä eurolla. Kaikki tarpeellista ja minua sopivasti ilostuttavaa.
Jotain ehkä kertoo sekin, että vaatetukseen oli mennyt 19€ ja ostoksissa oli miesten ja pikkulasten vaatteita vaikka olen yksin asuva nainen. Nämä ovat menneet siis lahjaksi. Urheiluvälineissä 93€ oli sen sijaan vaatteita, ja ne olen ostanut itselleni. Vaatteiden lisäksi olen ostanut pyöräilytarvikkeita, kahvakuulan, jumppakuminauhoja jne. Kaikki kelpohankintoja ainakin näin koronan keskellä. Muuten en keksisi kahvakuulailla kotona.
Kuinka paljon sinulla menee rahaa esim. kodintekstiileihin tm. vuodessa? Minulla on viime vuonna mennyt 0€ mutta tulevana vuonna täytyisikin ostaa uudet käsipyyhkeet ja käytävämatot. Vaatteisiin kulutan liiankin vähän, jonka vuoksi nyt laitoin erillisen vaatetilin ensi vuodeksi S-tilille. Oli kyllä mielenkiintoista selailla näitä. Suosittelen katsomaan läpi omia hankintoja mikäli keskität s-ryhmään.
Ruokaan liittyvät havainnot osassa kaksi. ;)
What do you want to do ?
Lähettänyt Taina klo 21.37 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Joulun ajan ansiot, mitä niillä kannattaisi tehdä?
Olin jouluna kakkosduunissa kolme päivää. Loman aikana on luvassa vielä pari vuoroa ja tammikuussa näistä uskoisin kotiutuvan n 1000€ hyvien lisien ansiosta. Alunalkaen ajatuksenahan oli laittaa raha puskuriin, kun omien töiden jatkosta ei ollut vielä varmuutta. Nyt kuitenkin olen saanut tietää, että työt jatkuvat ainakin toukokuun loppuun, eikä "hätää ole". Siispä pitäisinkö alkuperäisestä suunnitelmasta kiinni? Vai laittaisinko rahastoihin? Mitä sinä ajattelet?
Joulu oli ihanan tunnelmallinen kakkosduunissa ja tuntui mukavalta olla töissä. Joulu on minulle ajoittain vaikea juhla, jonka vuoksi tuntui ihanalta kun asetelma oli jälleen eri. Miten sun joulu meni?
Lähettänyt Taina klo 2.21 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 23. joulukuuta 2020
Minun juoksemiseni loppui nyt. Vaikka olen kakkosduunissa seuraavan viikon aikana viisi vuoroa, katosi kiire ja kaikki välittömästi kun loikkasin lomalle 16.05. Puhelin on kiinni, sähköposti on kiinni ja vastuuta ei ole viiteentoista vuorokauteen. Kiitos. <3 Loman olisi voinut aloittaa jo aiemminkin, mutta toisaalta tämä hidas lasku oli oikein hyvä. Tänään oli tämän vuoden ensimmäinen kokoukseton päivä ja sille oli paikkansa. Sain hoidettua monta asiaa päätökseen ja ajatus sai laskeutua lomaan. Nyt lenkille, lasi viiniä ja villasukkien päättelyä. Ihanaa joulunaikaa ja vuodenvaihdetta teille kaikille!
Lähettänyt Taina klo 7.39 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 20. joulukuuta 2020
Hyväntekeväisyyttä 2020 ja 2021
Kuuntelin yhtä suosikki podcasteistani Julia Thurénin "Melkein kaikki rahasta". Jaksossa Hyvää sinun eurolla puhuttiin lahjoittamisesta ja hyväntekeväisyydestä ylipäänsä. Suosittelen kuuntelemaan jakson Areenasta. Julia sanoi lahjoittavansa 2% vuosituloistaan hyväntekeväisyyteen ja huomasin ajattelevani että summa on suuri, mutta sitten laskeskelin. Arvelen bruttotulojeni olleen vuonna 2020 noin 44 000€, josta 2% olisi 880€ ja tajusin että olen lahjoittanut tänä vuonna 860 euroa. Vuosi on ollut varsin poikkeuksellinen, sillä koronatilanteesta johtuen olen tukenut yhtä ystäväperhettäni 200€lla ja toisen perheen kodin yllättävän katastrofin korjausta pienkeräyslupaan 100€/kk kuuden kuukauden ajan (600€), eläinsuojeluyhdistykselle olen laittanut 30€, paikalliseen jouluapuun 20€ ja Hurstille 10€. Aiemmin en ole antanut näin paljon, huomaan että minuun vaikuttaa se, että läheisille haluaa antaa enemmän ja mieluummin. Tästä havainnosta tuli kuitenkin valtavan hyvä mieli. Nyt kun oma taloustilanteeni on huomattavasti parempi kuin aiemmin ja velkoja ei enää ole lukuisia, haluan haastaa itseäni vuonna 2021 antamaan hyväntekeväisyyteen vähintäänkin tuon 2% tuloistani.
Tein unelmien listaa lahjoituskohteista ja valitsin kaksitoista kohdetta, ja lasken tulot yhteen kuukausittain. Haluaisitko sinäkin haastaa itseäsi? Muista kuitenkin, että on aivan ok hoitaa oma talous kuntoon ensin. mm 30€ kuukausilahjoitus tekee 360€, jolla saa lyhennettyä esim. Visaa roimasti. Pahimmassa tilanteessa luovuin kuukausilahjoituksista itse kokonaan. Nyt olen tyytyväinen että tein sen. Auta itseäsi ensin, jotta voit auttaa muita.
Toukokuu Kirkon ulkomaan apu
Marraskuu Suomen punainen risti
Voisin yrittää esitellä jokaisen kohteen jossain kohtaa ja kertoa kuinka paljon olen onnistunut lahjoittamaan. Millainen sinun unelmalistasi olisi?
Ps. Olisi muuten ihanaa jos olisi sellainen säästösalkku, johon voisit kerätä lahjoituskohteita salkkuun kuten osakkeita. Sitten kun haluaisit lahjoittaa vaikka 100€ pankki automaattisesti jakaisi summan haluamiisi kohteisiin, eli tässä tapauksessa kaikki 12 kohdetta saisivat 8,33€
Lähettänyt Taina klo 12.46 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
lauantai 19. joulukuuta 2020
...työrintamalla. Perjantaina tuli tieto, että työt jatkuvat tammikuun jälkeenkin. Työnkuva tulee olemaan hieman erilainen kevään muutamina kuukausina. Saan keskittyä muutamiin asioihin ja projektoida niitä, samalla saaden hieman helpotusta esimiestyöhön. Tilapäisesti alaisten määrä tippuu kahdestatoista kolmeen. Vielä en tiedä kuinka tämä vaikuttaa palkkaan, mutta ilmeisesti lovi ei tule olemaan mikään mahdoton. Ilmeisimmin sitten myöhemmin palaan takaisin nykyiseen tehtävääni.
Tulevaisuus näyttää taas vähän valoisammalta. Tsemppiä kaikille vastaavassa tilanteessa oleville. Nyt en kyllä ota lomalle enää enempää keikkaa kuin kaikki mitä on jo sovittu. Lepään, lepään ja lepään. Huoh. Mutta toisaalta kutkuttaa ajatus siitä, että saan alkuvuodesta lomanajan lisätuloilla polkaistua liikkeelle puskurin säästämisen aika mukavasti. Ihanaa!
Lähettänyt Taina klo 8.09 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: löpinää, suunnitelmia, säästäminen, yllätys
torstai 17. joulukuuta 2020
...määräaikaisten työsuhteiden kirous. Taas on soppari loppumassa tammikuun lopussa, eikä selkeää käsitystä ole siitä mitä tulee tapahtumaan tai missä tulen työskentelemään. Yritän rauhoittua siihen ajatukseen, että sen näkee sitten. Tai ennemminkin, sen näkee sitten kesäkuussa, että mitä olen puuhannut ja kuinka pitkään sitä jatkuu. Määräaikainen työsuhde on ihan jees niin kauan kuin sitä määräaikaisuutta on yli kuusi kuukautta jäljellä. Kolme alkaa olla kriittinen ja kun viimeinen kuukausi lähenee, alkaa tosissaan ahdistamaan. Nyt tekisi mieli sanoa, että eihän se mitään jos työt ei jatku, sitten rauhassa etsin jne. mutta näin se ei ole. Puskurissa ei ole mitään. Tai on säälittävät 1200€ (joka muuten mulle on ja on ollut aivan helvetin suuri raha,) jolla saa aikalailla juuri ja juuri laskut maksettua yhden kuukauden ajan.
Aijon tahkota lisätöitä joulun aikana hullun lailla, että rahaa tulee, mutta samalla siten leppoisasti että saisin myös levättyä. Sillekin on nimittäin todella tarvetta juuri nyt.
Lähettänyt Taina klo 22.15 3 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 15. joulukuuta 2020
Kuinka maksaa 14 000€ velkaa 33 kuukaudessa?
@puudelinberberi kysyi Instagramissa "Kuinka maksaa 15k velkaa pois 33 kuukaudessa?" ja lupasin kertoa parhaat vinkkini oman tarinani pohjalta. Jos haluaa oppia kuinka voi tehdä mahdollisimman monta erehdystä, velkaantua lisää ja ottaa kärsimyksestä kaiken mahdollisen irti, suosittelen lukemaan koko blogini läpi alusta alkaen. 14 000€ ja 33kuukautta tarkoittaa, että olen maksanut keskimäärin 424,2424€ velkaa kuukaudessa. Kuitenkin osaan kertoa, että minulla on ollut kausia jolloin maksoin 400, kausia jolloin maksoin 300, 200, 100 ja viisisataa. Joinakin kuukausina maksoin jopa 1000€ kuukaudessa velkaa pois. Ajatellen että ensimmäiset ryhtiliikkeet on tehty 2011 ja lopulta olin velaton lokakuussa 2014, mutta karkeasti voidaan ajatella että n. 5000€ vuodessa oli minun lyhennysvauhtini. Tasaisentappava.com
Nyt kun jälkikäteen mietin niin näistä asioista oli minulle merkittävästi hyötyä projektissa. Enemmän ja tarkemmin monista asioista voit lukea täältä.
1. Hyväksy että myös osamaksut ovat velkaa. Listaa kaikki velat ja niiden korot ja minimilyhennykset.
2. Seuraa kulutustasi kuukauden ajan ja rakenna siltä pohjalta kuukausi ja vuosibudjetti.
3. Tee maksusuunnitelma debt snowball -menetelmällä. Päätä minkä velan maksat ensimmäisenä ja laita kaikki ylimääräinen raha siihen velkaan. Innostut sitä mukaa enemmän kuin onnistut.
4. Perusta laskutili. Talleta laskutilille heti palkasta se summa joka sinulla menee laskuihin.
5. Talleta laskutilille myös se summa, joka sinulla menee kuukaudessa lyhennyksiin.
6. Talleta laskutilille myös se summa, joka sinulla menee kuukaudessa säästöön.
7. Pohdi mistä voit luopua. Hanki lisätuloja ja maksa velkaa. Keksi itsellesi hölmöjä haasteita.
Haluan siis sanoa, että vaikkakin velan maksu on tärkeää ja mm. veronpalautukset, lisätulot ja kesälomarahat voi kohdistaa velkojen lyhentämiseen, ei velkojen maksu voi pohjautua näihin lisätuloihin, onnenkantamoisiin tai vaikka Veikkauksen interventioihin.
Velat saa maksettua kun rakentaa taloutensa niin, ettei se ole jatkuvasti kriisissä. Isoin tekijä omassa muutoksessani ja taloudenhallinnassa vielä tänäkin päivänä on laskutili ja budjetointi. Kun vakuutuslasku (270€) tulee joka kolmas kuukausi, ei ole sitä tilannetta että olisin joka kolmas kuukausi kriisissä tai minulla olisi 270€ vähemmän rahaa. Kun laitan 90€/kk talteen sitä varten ei tätä ongelmaa ole tai lisävelkaa tule. Tai kun en maaliskuun lopussa havahdu siihen että huhtikuussa pitäisi päästä lapin hangille, en maksa reissuvelkaa vielä kesäkuussakin. Saatko kiinni ideasta? Suunnittelu tuo turvaa ja lopulta sen, että on helppo hengittää. Vaikka sinulla olisi velkaa.
Nyt toivon että olisin säästänyt samalla enemmän. Nyt toivon etten olisi tehnyt uutta velkaa. Nyt toivon että olisin oppinut tämän kaiken pienituloisempana. Ajatella jos minulla ei olisi ollut vuonna 2018 lainkaan velkaa ja minulle olisi jäänyt käteen kuitenkin joka kuukausi 3000€, olisin voinut säästää 800€ kuukaudessa. Olisin saanut kasaan kymppitonnin. Mutta minäpä makselin lainoja.
Lähettänyt Taina klo 12.04 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: asiaa, budjetti, HAASTE, historia, lukijan toive, pohdintaa
sunnuntai 13. joulukuuta 2020
Useampi ihminen on kysellyt mitä nämä välivuodet ovat pitäneet sisällään. Tässä pieni pikakelaus tähän päivään elämässä ja taloudessa ylipäänsä. Tämän yhteenvedon kuluneista vuosista olen tehnyt osin muistin varaisesti, osin valokuvakansioita selaamalla ja osin verkkopankkia ja verotuspäätöksiä tarkastelemalla.
2015 Olin vakkaristi töissä vanhassa kakkosduunissa, eli en tehnyt keikkatöitä. Remontoin asunnon jonka ostin 10/2014. Lyhentelin asuntolainaa, mutta samalla nostin joustoluoton tappiin remonttien vuoksi 7000€ ja lisäksi ostin luotolla 3500€ uudet kodinkoneet asuntoon. Saattaapi olla, että tällä älyttömän huonolla taloudellisella toiminnalla oli vaikutusta siihen, että blogi jäi tauolle. Käytin säännöllisesti laskutiliä ja homma pysyi kuitenkin hallussa siten että velanhoito onnistui mallikkaasti. En siis elänyt yli varojeni. Palkka oli ihan ok, mutta lisiä tuli paljon. Ostin uuden auton. Harrastin paljon ja nautin siitä. Siirryin esimiestehtäviin ja minulle varsin rakas isoäitini kuoli. Bruttotuloni vuonna 2015 olivat noin 45 000€
2016 Olin vakkaristi esihenkilötehtävissä vanhassa kakkosduunissani, eli en tehnyt keikkatöitä. Säästin hieman rahaa, mutta maksoin remonttivelkoja edelleen. Palkka oli hyvä, lisiä ei tullut paljon. Käytin säännöllisesti laskutiliä ja homma pysyi kuitenkin hallussa siten että velanhoito onnistui mallikkaasti. Matkustelin 2016 mm. Espanjaan ja Ranskaan. Olin tosi onnellinen. Harrastin paljon ja nautin siitä. Bruttotuloni vuonna 2016 olivat noin 48 000€
2017 Minulle tarjoutui uusi työmahdollisuus YAMK koulutustani vastaavaan työhön. Loikkasin siihen. Lopetin kokonaan vanhassa työpaikassani ja keskityin tähän uuteen kovapalkkaiseen työhön 2v projektissa. Palkka oli sopimuspalkkana 4 500€ eli aivan huikea. Päiväduuni. Verojen jälkeen minulle jäi saman verran käteen (3000€) kuin edellisessä työssä. Työ oli todella kuormittavaa ja välillä koin mm. rytmihäiriöitä jne. Ajoin kolarin ja olin töissä sisäilmaongelmaisessa paikassa. Minulla oli paljon terveydellisiä haasteita. Käytin säännöllisesti laskutiliä ja homma pysyi hallussa siten että velanhoito onnistui mallikkaasti. Matkustelin 2017 mm. Ranskaan, Italiaan ja Sveitsiin yhdellä matkalla ja Saksaan toisella matkalla. Bruttotuloni vuonna 2017 olivat noin 55 000€
2018 Jatkoin projektia ja työtaakka oli uskomaton. Sain lainat maksettua loppuun ja sain hieman säästöön taas rahaa. Pieni paniikki alkoi kasvaa työn loppumisesta ja loppuvuonna aloin taas tehdä keikkaa vanhaan työpaikkaan. Minulla oli edelleen paljon terveydellisiä haasteita. Harrastin paljon ja nautin siitä. Käytin säännöllisesti laskutiliä ja homma pysyi hallussa ja sain rahaa säästöön. Lopetin tupakoinnin onnistuneesti elokuussa. Matkustelin 2018 Saksaan ja Israeliin. Bruttotuloni vuonna 2018 olivat noin 57 000€
2019 Määräaikainen työni päättyi ja löysin uuden työn joka oli virhe. Työpaikka ei ollut minua varten. Tässä työssä oli sopimuspalkka 3 800€. Minulla oli edelleen paljon terveydellisiä haasteita, mutta helpotusta alkoi tapahtua kuntoutuksen myötä. Olin uudessa työssä vain kaksi kuukautta ja siirryin nykyiseen työpaikkaani jossa palkka oli kokemuslisineen nippanappa 3000€, mutta se ei haitannut kun työ oli mielekkäämpää. Työn aloitus ei ollut kuitenkaan helppo. Työpaikassa oli paljon haasteita joiden keskelle tupsahdin. Keikkailin hiljalleen vanhassa paikassa. Harrastin paljon ja nautin siitä. Ostin uuden auton joka kulkee kaasulla. Aloitin maksullisen koulutuksen. Aloitin tupakoinnin yli vuoden tauon jälkeen. Käytin säännöllisesti laskutiliä ja homma pysyi hallussa ja sain rahaa säästöön. Matkustin Norjaan ja Espanjaan. Marraskuussa perustin toiminimen. Bruttotuloni vuonna 2019 olivat noin 51 000€
2020 Olen samassa työpaikassa ja tehtäväni laajeni alkuvuodesta ja nyt palkka on lisävastuun myötä n. 3 600€. Pitkäjänteinen työ tuotti tulosta ja työpaikan haasteet alkavat olla järkevässä mittakaavassa. Aloitin yritystoiminnan opiskeluihini liittyen. Käytin säännöllisesti laskutiliä ja homma pysyi hallussa ja sain rahaa säästöön. Loputkin terveyshaasteet ratkesivat alkuvuodesta "vahingossa" ja nyt olen terve kuin pukki. Hankin kissan. Tein paljon etätöitä ja tein enemmän hyväntekeväisyyttä kuin koskaan ennen. Koronan keskellä en matkustellut minnekään. Opiskelin. Teen vuodesta 2020 erikseen vielä "tilinpäätöspostauksen" vuoden lopussa.
What do you want to do ?
What do you want to do ?
Lähettänyt Taina klo 10.30 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: historia, lukijan toive, löpinää, pohdintaa, seuranta, tunnustuksia, tupakoinnin lopettaminen, yllätys
On tullut jälleen aika rakentaa vuosibudjetti. Olen tätä toteuttanut jo useamman vuoden ajan. Aloitan budjetin rakentamisen aina siitä että mietin miten haluan lomailla tulevana vuonna tai millaisia erityisiä kuluja on luvassa. Summat on arvioitu ja pyöristetty hieman.
Erityiset kulut yhteensä 2 900€ /240€ kk
400€ kotimaanmatka vko 11
400€ kotimaanmatka vko 37
500€ ulkomaanmatka vko 50
300€ ystäväpariskunnan polttarit ja häät vko 32
...ja päivitän siirrot suoraan verkkopankkiin tulevaksi vuodeksi.
110€+600+990€+240€=1940€, eli käyttötilille pitäisi jäädä n. 460€ kuukaudelle. Jos ylijäävä summa on jossain kuussa yli 500, siirretään se suoraan puskuriin.
Tavoitteena on, että 12/2021 etupuskuri tilillä olisi 10 000€ rahaa. Etupuskuriin siirretään ylimääräiset palkkatulot.
What do you want to do ?
Lähettänyt Taina klo 4.46 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 8. joulukuuta 2020
Tarkan markan Taina 2020
Asun 2014 ostamassani asunnossa kissan kanssa.
Asuntolainaa on jäljellä 44 300€
Autolainaa (vm 2019) 22 700€
Sijoituksissa on 10 200€ (Eläkevakuutus 8 700 ja rahastot 1500€)
Kiinteät kuukausitulot nettona 2 400€
Lähettänyt Taina klo 11.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 6. joulukuuta 2020
Viiden vuoden tauko riittää?
Löysinpäs tieni tänne takaisin. Viimeisestä postauksestani on melkein viisi vuotta aikaa. Elämä on mennyt eteenpäin ja taloudenhallinta on sujunut välillä paremmin ja välillä myöhemmin. Tosiasia on, että en ole edistänyt aiemmin asettamiani tavoitteita aivan siten kuin suunnittelin. Tässä välissä elämässä ja työelämässä on ehtinyt tapahtua monenlaista. Tuloni ovat nousseet keskimääräistä korkeammiksi ja sitten jälleen laskeneet "normaalille" tasolle.
Olen moneen otteeseen pohtinut palaamista blogin äärelle, mutta sitten se on jotenkin jäänyt. Nyt minulla on kuitenkin selkeä tavoite mielessäni. 10 000€ säästöhaaste! Haluan säästää rahaa puskuriin ja ensimmäisen sijoitusasunnon omarahoitusosuuteen. Tällä hetkellä puskurissa on kymmenesosa, eli homma on aluillaan.
Vaikka olen ollut viisi vuotta pois, on vuosibudjetin teko ja laskutili matkanneet mukanani koko ajan. Kuukausibudjettia en ole enää tehnyt, sillä koen että arkinen rahankäyttö on ihan kohtuullista. Kokonaiskuva ratkaisee.
Onkohan täällä linjoilla vanhoja tuttuja? Täytyypä selailla tuttuja blogeja läpi, sekin on näiden vuosien aikana jäänyt. Tänä vuonna olen kuunnellut paljon raha -aiheisia podcasteja kuten Mimmit sijoittaa, Taloudellinen mielenrauha ja Kaikki rahasta.
Toivon että tästä blogista tulisi minulle jälleen mukava juttu ja voisimme käydä keskustelua rahasta kommenteissa kuten ennen vanhaan.
Lähettänyt Taina klo 4.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: bloggaamisesta, löpinää, suunnitelmia, säästäminen, unelmia
Uudemmat tekstit Vanhemmat tekstit Etusivu
#piirroshaaste 52 asiaa asuntolaina bloggaamisesta budjetti elämäntavat HAASTE historia huolestuttaa hups hyväntekeväisyys kekseliäisyys kotiprojekti kuluseuranta loma lukijan toive löpinää muiden blogeista opintovapaa ostos palkkapäivä pohdintaa rahavapaat remonttibudjetti seuranta sijoitus suunnitelmia säästäminen tavoitteita tositelkkaria triptyykki tunnustuksia tupakoinnin lopettaminen unelmia valaistus velkakatsaus verkkopankki vinkkejä yllätys
Sivun näyttöjä viimeisen 30 päivän aikana
Suunnitelmat muuttuvat kun tuuli kääntyy..
S mobiilin omat ostot - 2020 havaintoja osa 2
S mobiilin omat ostot - 2020 havaintoja osa 1
Joulun ajan ansiot, mitä niillä kannattaisi tehdä?
Hyväntekeväisyyttä 2020 ja 2021
Kuinka maksaa 14 000€ velkaa 33 kuukaudessa?
Tarkan markan Taina 2020
Viiden vuoden tauko riittää?
27.09.2022 PÄÄTÖS TYÖKYVYTTÖMYYSELÄKKEESTÄ "HYLKY"
Osakkeet tuottavat huonommin kuin riskitön korko
New book, Cycles for Investor published in Amazon
VelatOn - Kohti velatonta elämää ??
Sijoitusvuosi 2021 ja kohti vuotta 2022
P.Ohatta - Kolmevitosena eläkkeelle
Decorating a Cottage: Safety, Style and Selected Material
LG G2 (D802) – Design Stylish
Minä en shoppaa enää - Vuodatus.net
33-vuotias äippä kahden tenavan kansa
La Belle et la bete (2014)
Lauta kerrallaan... Säästämistä pikkuhiljaa kohti omia asetettuja tavoitteita
Kesähelteet ja pienet pintaremontit
My blog of not buying it
Juhlin ostolakkoani ostamalla pitsan ja siiderin
Näytä 5 Näytä kaikki
Teema: Vesileima. Teeman kuvien tekijä: friztin. Sisällön tarjoaa Blogger.